हमारे समाज में सामन्तवादी अवशेष आज भी जीवित हैं। इसीलिए विजेन्द्र कहते है कि सामन्त अभी जीवित हैं। वह दलित शोषित आदिवासियों के बारे में कहते हंै - तुम उनका दमन करो/पर वे बोलेंगे/वे उठेंगे एक साथ/सागर में ज्वार की तरह/तुम्हें देंगे मुँहतोड़ जवाब/अपने हकों के छिनने पर/उदयपुर के भूमिहीन गरीब आदिवासियों पर/हुआ है सामन्तों का दमन तेज। और आगे वे यह भी कहते हंै - भभकती है आँच भीतर ही भीतर/पृथ्वी के गर्भ में लावा/उबाल खाता मैग्मा/फूट कर जब निकेलगा एक दिन/नहीं रोक पाएँगे सैलाब आदिवासियों का/उफनता ज्वार पछाड़ें खाता सागर। (पृ. 100, 101) कहने का आशय यह है कि पानी जब सिर से ऊपर उतरने लगता है तब मनुष्य अपने अस्तित्व की रक्षा के लिए सामूहिक प्रयास निश्चित रूप से करता है।